La Fira Artesana i Gastronòmica de Roís de Corella comptarà amb tallers infantils educatius
26 març 2019

## La Fira Artesana i Gastronòmica de Roís de Corella comptarà amb tallers infantils educatius26 març 2019Última actualització: 14 juliol 2025

![](../gestion/img/Fira-Artesana-Rois-de-Corella.JPG)  
  

**La presidenta de la Junta de Districte Ro****í****s de Corella, Liduvina Gil, al costat del coordinador cultural Juanjo Reig,** ha presentat hui davant els mitjans de comunicació la Fira Artesana i Gastronòmica que tindrà lloc els dies 29, 30 i 31 de març en el tram pròxim a l'antic hospital comarcal del Passeig de Germaníes.

L'esdeveniment està emmarcat dins de les activitats que componen la III Cultur Pop que se celebra anualment en el districte Roís de Corella.

Hi haurà espai per a l'associacionisme, artesania, disseny, col·leccionisme, gastronomia (food truck), música, animació i zona infantil.

Com a novetat, a més del mercat temàtic, hi haurà tallers formatius per a xiquets i xiquetes. “_Aquestes activitats estan pensades per a treballar els valors: la igualtat, la diversitat i el respecte al nostre medi ambient__”_, ha assenyalat Gil. Els menuts podran participar en tallers com “La caseta”, El poblat de la igualtat” o la “Eco-escola”, entre altres.

Per part seua, Juanjo Reig ha qualificat Roís de Corella com un “_barri viu_”, però en el qual es continua treballant per la seua dinamització ampliant l'oci i l'oferta comercial.

La fira començarà el divendres 29, de 17 a 23 hores. El dissabte 30 i diumenge 31, l'horari serà d'11 a 14 hores i, a la vesprada, de 17 hores fins a la mitjanit.

[Twittear](https://twitter.com/share)